John Cena

**John Felix Anthony Cena, Jr.** (s. 23. huhtikuuta 1977 West Newbury, Massachusetts, Yhdysvallat) on painiuransa lopettanut yhdysvaltalainen showpainija, näyttelijä, kehonrakentaja ja räppäri joka työskenteli World Wrestling Entertainmentissa. John Cena on ollut WWE Championship-mestari 14. kertaa. Samalla hän rikkoi ennätyksen saavuttaen 17. WWE:n maailmanmestaruuden.

Cena aloitti painiuransa vuonna 1999 ja teki sopimuksen World Wrestling Entertainmentin (WWE) kanssa vuonna 2001. Hän debytoi WWE:ssä 2002. WWE:ssä Cena on yksi promootion päätähdistä ja 16-kertainen maailmanmestari. Cena on myös julkaissut rap-levyn *[[You Can't See Me]]* ja näytellyt elokuvissa *[[The Marine]]* (2006), *[[12 Rounds]]* (2009), *[[Legendary]]* (2010), *[[Bumblebee (elokuva)|Bumblebee]]* (2018) *[[The Suicide Squad: Suicide Mission]]* (2021).

## Alkuvuodet
Cena syntyi West Newburyssa, Massachusettsissa John Cena Seniorille ja Carol Cenalle (o.s. Lupien). Hänen perheeseensä kuuluu viisi lasta (Dan, Matt, Steve ja Sean), joista hän on toiseksi vanhin. Cenan isoisä äitinsä puolelta oli baseball pelaaja Tony Lupien. Cenan isä on sukujuuriltaan italialainen ja äiti kanadanranskalainen. Cena kävi koulua Central Catholic High Schoolissa Lawrence, Massachusettsissa, josta hän myöhemmin siirtyi Cushing Academyyn, yksityiseen sisäoppilaitokseen. Valmistumisensa jälkeen Cena opiskeli Springfield Collegessa, jossa hän pelasi amerikkalaista jalkapalloa NCAA Division III All-American -sarjassa sentterinä. Hän pelasi tuolloin numerolla 54, jota hän käyttää joissain WWE-fanituotteissaan. Cena valmistui collegesta 1998 liikuntafysiologin tutkinnolla, jonka jälkeen hän yritti luoda uraa kehonrakentajana ja työskenteli limusiinikuljettajana.

## Showpaini
Cena aloitti harjoittelemaan showpainijaksi 1999 Rick Bassmanin johtamassa Ultimate Universityssä. Hän alkoi esiintymään Ultimate Pro Wrestlingissä, jossa Cenan ensimmäinen roolihahmo oli nimeltään The Prototype. Hän piti hallussa UPW:n raskaansarjan mestaruutta 27 päivää huhtikuussa 2000. Cena paini järjestössä maaliskuuhun 2001 saakka.

### WWF/WWE
Cena teki ensiesiintymisen WWF:ssä 10. lokakuuta 2000 SmackDownissa, jossa hän käytti The Prototype nimeä. Cena otteli Mikey Richardsonia vastaan, jolle hän hävisi. Cena sai toisen kokeiluottelunsa 9. tammikuuta 2001 jälleen SmackDownissa, jolloin hän voitti Aaron Aguileran. Cena otteli vielä kolmannen kerran maaliskuussa.

Cena allekirjoitti 2001 sopimuksen WWF:n kanssa ja hänet sijoitettiin kehitysprojektiin Ohio Valley Wrestlingiin. Cena käytti myös siellä nimeä kehänimeä The Prototype. Hän voitti OVW:n raskaansarjan mestaruuden, jota piti hallussaan kolme kuukautta, sekä OVW:n eteläisen Tag Team -mestaruuden kahden kuukauden ajan Rico Constantinon kanssa. 

Cena sai vuoden 2001 aikana neljä uutta kokeilua WWF-painiotteluihin ja vuoden 2002 alkupuolella hän esiintyi suorissa tapahtumissa, joissa paini muun muassa Shelton Benjaminia ja Tommy Dreameria vastaan.

## Last Time Is Now - kiertue

Vuonna 2024 Money in the Bank-tapahtumassa Cena ilmoitti lopettavansa painiuransa ja että vuosi 2025 tulee olemaan hänen viimeinen vuotensa kehässä. Vuoden2025 aikana Cena osallistui kaikkiin isoihin WWE:n tapahtumiin, kuten mm. Royal Rumble, Elimination Chamber, WrestleMania 41, Backlash, Money in the Bank, SummerSlam ja Survivor Series: WarGames. Cenan voitettua Elimination Chamber-ottelun, hänestä tuli "pahis" (heel) ensimmäisen kerran sitten vuoden 2003 jälkeen. Cena hyökkäsi raa'asti Rhodesin kimppuun ja aloitti mestaruusjahdin. WrestleMania 41:n toisen illan päätapahtumassa 20. huhtikuuta Cena voitti Rhodesin Travis Scottin avustuksella Undisputed WWE -mestaruuden. Tämän voiton myötä Cenasta tuli ennätyksellinen 17-kertainen WWE maailmanmestaruuden voittaja.

Cena piti mestaruutta hallussaan elokuun Summerslam-tapahtumaan asti. Tuolloin hän hävisi mestaruuden takaisen Cody Rhodesille sen jälkeen, kun Brock Lesnar oli hyökännyt hänen kimppuunsa kesken ottelun. Cena piti mestaruutta hallussaan 105 päivää. Marraskuussa Cena voitti vielä viimeisen mestaruutensa, joka oli WWE Intercontinental Championship-mestaruus. Tämä oli ainoa mestaruus, joka häneltä vielä puuttui uransa aikana. Voiton myötä hänestä tuli myös Triple Crown ja Grand Slam -mestari. Cena piti mestaruutta hallussaan 19 päivää.

Cenan viimeinen ottelu oli 13.12. Saturday Night's Main Event-tapahtumassa. Cena paini viimeisen ottelunsa häviten Last Time is Now -turnauksen voittaja Guntherille luovutusvoitolla. Tämä oli hänen ensimmäinen luovutusvoittonsa 20 vuoteen sekä hänen 26 vuotta kestänyt uransa päättyi virallisesti tähän.

## Yksityiselämä
Cena avioitui Shay Shariatzadehin kanssa lokakuussa 2020 Floridassa. He olivat tavanneet *Playing with Fire* -elokuvan kuvauksissa ja seurustelivat useamman vuoden ennen avioliittoa. Cena on ilmoittanut ettei uransa vuoksi halua lapsia. Cena on ollut aiemmin jo kerran naimisissa. 

## Mestaruudet ja saavutukset

### Ohio Valley Wrestling
* 1x OVW Heavyweight Championship
* 1x OVW Southern Tag Team Championship yhdessä Rico Constantinon kanssa
### Ultimate Pro Wrestling
* 1x UPW Heavyweight Championship
### WWE
* 14x WWE-mestari
* 3x World Heavyweight -mestari
* 1x WWE Intercontinental Championship
* 5x United States -mestari
* 2x WWE Tag Team -mestari yhdessä Mizin ja David Otungan kanssa
* 2x World Tag Team -mestari yhdessä Batistan ja Shawn Michaelsin kanssa
* 2012 Money in the Bank -voittaja
* Kaksinkertainen Royal Rumble -voittaja (2008 ja 2013)
### Guinness World Records
* Eniten Make-A-Wish-toiveiden toteutuksia (yli 650)
* Pisin aika WWE:n "hyviksenä" ennen kääntymistä "pahikseksi" (7,786 päivää)

## Nimikkoliikkeet
* Attitude Adjustment (AA) / The F-U (Fireman's carry takeover)
* STF / STFU (Stepover toehold facelock / Stepover toehold sleeper.)
* Five Knuckle Shuffle (Running fist drop)
* Spin-out powerbomb
* Diving leg drop bulldog
* The Throwback (Running neck snap)
*Springboard Stunner

## Sisääntulomusiikit
* R. Hardy (FirstCom Production Music) - Slam Smack (2002)
* DJ Case (FirstCom Production Music) - Insert Bass Here (2002–2003)
* John Cena – Basic Thuganomics (Maaliskuu 2003–Maaliskuu 2005)
* John Cena featuring Tha Trademarc – The Time Is Now (Maaliskuu 2005–nykypäivä)

## Lähteet

## Aiheesta muualla
* John Cena WWE.comissa
* John Cenan profiili Obsessed With Wrestlingissä 
* 
* John Cena emusic.com-sivulla. Web Archive.